open-index/open-wikipedia-markdown huggingface dataset:
פרדריק צ'פמן רובינס

**פרדריק צ'פמן רובינס** (באנגלית: **Frederick Chapman Robbins **; 25 באוגוסט 1916 - 4 באוגוסט 2003) היה וירולוג ורופא ילדים אמריקאי, זוכה פרס נובל לפיזיולוגיה או לרפואה לשנת 1954 יחד עם ג'ון פרנקלין אנדרס ותומאס הקל וולר על תרומתם לפיתוח חיסונים.

## תולדות חייו
נולד באלבמה (יליד אלבמה היחיד שזכה בפרס נובל), אביו היה פרופסור לבוטניקה. למד באוניברסיטת מיזורי לפני שעבר ללימודים לתואר דוקטור לרפואה באוניברסיטת הרווארד, אותם סיים בשנת 1940. את התמחותו ערך בבית החולים לילדים של בוסטון, לפני שגויס לצבא ארצות הברית כמנהל מעבדה לחקר מחלות זיהומיות. במסגרת זו שירת בצפון אפריקה ובאיטליה וחקר מחוללי מחלות כטיפוס, צהבת נגיפית וקדחת Q. כן חקר את האימונולוגיה של נגיף mumps, ממחוללי דלקת קרום המוח. בשנת 1946 השתחרר בדרגת מייג'ור, עם עיטור כוכב הארד לשירות ראוי לשבח, ושב להשלמת התמחותו.

ב-1948 החל לעבוד כעמית בכיר לחקר מחלות נגיפיות של מועצת המחקר הלאומית (National Research Council) (כיום האקדמיה הלאומית למדע, הנדסה ורפואה ), שם עבד עם ג'ון פרנקלין אנדרס ותומאס הקל וולר. בשנת 1949 פרסמו השלושה על הצלחה בייצור תרבית הנגיף הגורם לשיתוק ילדים. מיד לאחר מכן הפעיל יונה סאלק את שיטת אנדרס-וולר-רובינס לשם ייצור החיסון הראשון לשיתוק ילדים. על עבודה זו זכו השלושה בפרס נובל.

נוסף על כך עסק רובינס גם בחקר נגיפי הרפס סימפלקס ווקסיניה . במקביל היה רובינס חוקר ומרצה בכיר בבית הספר לרפואה של אוניברסיטת הארוורד, מנהל-שותף של יחידת הבידוד של בית החולים לילדים של בוסטון ועוזר לשירות הרפואה לילדים של בית החולים הכללי מסצ'וסטס.

במאי 1952 עבר רובינס לקליבלנד, אוהיו, שם כיהן כפרופסור לרפואת ילדים בבית הספר לרפואה של אוניברסיטת קייס וסטרן ריזרב (בין 1966 ל-1980 היה דיקאן בית הספר לרפואה) ומנהל המחלקה לרפואת ילדים ומחלות זיהומיות בבית החולים הכללי העירוני של קליבלנד (Cleveland Metropolitan General Hospital), משרה בה שירת כל חייו. נוסף על כך היה יועץ בתחום המחלות הזיהומיות ליחידת האימונולוגיה של הכוחות המזוינים של ארצות הברית, למחלקת הבריאות ושירותי האנוש של ארצות הברית לארגון הבריאות העולמי, לנאס"א, למנהל המזון והתרופות האמריקאי ועוד. היה חבר בגופים ומוסדות רבים, בהם ועדת בריאות הציבור של אוהיו, האקדמיה האמריקאית לרפואת ילדים, החברה האמריקאית לניסויים קליניים, החברה האמריקאית למחלות זיהומיות ועוד. בשנת 1962 נבחר כחבר האקדמיה האמריקאית לאמנויות ולמדעים.

בין השנים 1980–1985 כיהן כנשיא המוסד לרפואה (Institute of Medicine) של האקדמיה הלאומית למדעים, בתפקידו זה היה חלוץ בהקמת כוח משימה משותף ראשון לחקר נגיף ה-HIV וסיוע לקידום המחקר והטיפול במחלת האיידס באוגנדה.

## קישורים חיצוניים

* ביוגרפיה בהוצאת האקדמיה הלאומית למדעים (בעמ' 15–17 - רשימת מאמרים)
* 
* 

## הערות שוליים

קטגוריה:אמריקאים ילידי אלבמה
קטגוריה:מעוטרי כוכב הארד
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל אמריקאים
קטגוריה:וירולוגים אמריקאים
קטגוריה:אימונולוגים אמריקאים
קטגוריה:רופאי ילדים אמריקאים
קטגוריה:חוקרי איידס
קטגוריה:חברי האקדמיה האמריקאית לאמנויות ולמדעים
קטגוריה:בוגרי אוניברסיטת מיזורי
קטגוריה:בוגרי בית הספר לרפואה באוניברסיטת הרווארד
קטגוריה:סגל אוניברסיטת הרווארד
קטגוריה:חברי האקדמיה הלאומית למדעים של ארצות הברית
קטגוריה:אמריקאים שנולדו ב-1916
קטגוריה:אמריקאים שנפטרו ב-2003
ג'וני אובראיינט

**ג'וני לי אובראיינט השלישי** (באנגלית: **Johnny Lee O'Bryant III**; נולד ב-1 ביוני 1993) הוא כדורסלן אמריקאי המשחק בעמדות הפאוור פורוורד והסנטר.

## קריירת מכללות
אובראיינט למד ושיחק בין השנים 2011–2014 באוניברסיטת המדינה של לואיזיאנה, בה עבר את רף 1,000 הנקודות ו-700 הריבאונדים. בעונות 2013 ו-2014 נבחר לחמישיית העונה של המחוז הדרום-מזרחי (SEC) בליגת המכללות.

## קריירה
### מילווקי באקס
ב-26 ביוני 2014 נבחר אובראיינט במקום ה-36 בדראפט 2014 על ידי מילווקי באקס. ב-30 ביולי 2014 חתם על חוזה עם הבאקס לאחר לרשם ממוצע של 8.2 נקודות למשחק בחמישה משחקים בליגת הקיץ של ה-NBA. ב-9 באוקטובר סבל ממתיחה ברצועת ברכו הימנית, אשר השביתה אותו מ-25 המשחקים הראשונים של העונה. את הופעת הבכורה שלו עבור הבאקס ערך ב-17 בדצמבר. ב-26 בדצמבר קלע שיא הנקודות שלו באותה עונה, 12 נקודות בניצחון 107–77 על אטלנטה הוקס.

ב-29 ביוני 2016 שחררו הבאקס את אובראיינט מהקבוצה.

ב-23 בספטמבר 2016 חתם אובראיינט על חוזה בוושינגטון וויזארדס. ב-21 באוקטובר, לאחר שהופיע בארבעה משחקי קדם-עונה עבור הקבוצה, החליטו הוויזארדס לוותר על שירותיו.

### נורת'רן אריזונה סאנס/דנוור נאגטס
ב-11 בנובמבר 2016 חתם אובראיינט בקבוצת הבת של פיניקס סאנס, נורת'רן אריזונה סאנס מליגת הפיתוח של ה-NBA. בהופעת הבכורה שלו עבור הקבוצה הוא תרם 18 נקודות ו-12 ריבאונדים בניצחון 122–106 על איווה אנרג'י. ב-16 בינואר 2017, הוא נבחר לשחקן השבוע בליגת הפיתוח, על משחקו בין 9 בינואר ל-15 בינואר.

ב-26 בינואר 2017 חתם על חוזה ל-10 ימים עם דנוור נאגטס, ובסיומו חתם על חוזה נוסף בקבוצה ל-10 ימים נוספים. הוא חזר לנורת'רן אריזונה סאנס ב-16 בפברואר לאחר תום החוזה השני שלו. יומיים לאחר מכן, הוא השתתף במשחק האולסטאר של ליגת הפיתוח.

### שרלוט הורנטס
ב-24 בפברואר 2017 חתם אובראיינט על חוזה ל-10 ימים עם שרלוט הורנטס. ב-4 במרץ 2017 קלע שיא קריירה של 15 נקודות בניצחון 112–102 על דנוור נאגטס. יומיים לאחר מכן חתם על חוזה נוסף של 10 ימים עם ההורנטס, ובסיומו הוא חתם על חוזה רב שנתי בקבוצה.

ב-7 בפברואר 2018 הועבר אובראיינט בטרייד לניו יורק ניקס, יחד עם שתי בחירות דראפט עתידיות, תמורת וילי הרננגומז. אובראיינט שוחרר מהניקס ביום שלאחר העסקה.

### מכבי תל אביב
ב-31 ביולי 2018 חתם לעונה במכבי תל אביב מליגת העל הישראלית ומהיורוליג. ב-27 בדצמבר 2018 קלע אובראיינט שיא קריירה של 32 נקודות ביחד עם 5 ריבאונדים, 3 אסיסטים, 3 חטיפות, חסימה אחת ומדד של 44 נקודות בניצחון 94–92 על אולימפיה מילאנו, כשבסיום המחזור הוא נבחר לשחקן המצטיין של המחזור ביורוליג.

### לוקומוטיב קובאן
ב-14 באוגוסט 2019 חתם אובראיינט בלוקומוטיב קובאן, המשחקת בליגת העל הרוסית וביורוקאפ.

## קישורים חיצוניים

## הערות שוליים

קטגוריה:אמריקאים ילידי מיסיסיפי
קטגוריה:כדורסלני אוניברסיטת המדינה של לואיזיאנה
קטגוריה:כדורסלני מילווקי באקס
קטגוריה:כדורסלני נורת'רן אריזונה סאנס
קטגוריה:כדורסלני שארלוט הורנטס
קטגוריה:כדורסלני דנוור נאגטס
קטגוריה:כדורסלני מכבי תל אביב
קטגוריה:בחירות דראפט של מילווקי באקס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מיסיסיפי: כדורסלנים
קטגוריה:אמריקאים שנולדו ב-1993
Ruf SCR 2018

ממוזער|310px|דגם "Ruf SCR 2018"
**Ruf SCR 2018** היא מכונית ספורט מתוצרת יצרנית הרכב הגרמנית **Ruf Automobile**  (שם מלא: "Ruf Automobile GmbH") אשר מיוצרת משנת 2018.

דגם ה-"Ruf SCR 2018" מבוסס על דגם פורשה 964 

דגם ה-"Ruf SCR 2018" הוצג לראשונה בתערוכת הרכב הבינלאומית  של ז'נבה, במרץ 2018

## Ruf CTR3

* דגם "Ruf SCR 2018" בנוי מיציקת סיבי פחמן בגוף הרכב
* מנוע אחורי
* מנוע שטוח 6
* 2 דלתות
* תמסורת ידנית בלבד - 6 מהירויות
* בשנת 2019 מתכנן היצרן לבנות 15 יחידות מדגם "Ruf SCR 2018" המיועדות לייצוא לארצות הברית במחיר של 807,000 דולר ליחידה

## ראו גם
* Ruf CTR3

## קישורים חיצוניים

* 
* 

## הערות שוליים

קטגוריה:מכוניות ספורט
קטגוריה:דגמי מכוניות שהושקו ב-2018
קטגוריה:מכוניות מנוע אחורי
קטגוריה:מכוניות עשויות סיבי פחמן
קטגוריה:כלי רכב גרמניים
פדרו דה אלקנטארה, נסיך גראו-פארה

**פדרו דה אלקנטארה, נסיך גראו-פארה** (בפורטוגזית: **Pedro de Alcântara de Orléans e Bragança**; 15 באוקטובר 1875 - 29 בינואר 1940), היה בנה של איזבל, נסיכת ברזיל, וחמיהם של אנרי, רוזן פריז ודוארטה נונו, דוכס ברגנסה.

## ביוגרפיה
פדרו נולד בפטרופוליס ב-15 באוקטובר 1875, לגאסטון, רוזן אה ולאיזבל, נסיכת ברזיל, בתם של פדרו השני, קיסר ברזיל ותרזה כריסטינה, נסיכת שתי הסיציליות, ועם לידתו קיבל את התואר "נסיך גראו-פארה". בשנת 1889 בוטלה המונרכיה בברזיל, והוקמה הרפובליקה הברזילאית הראשונה, ופדרו ומשפחתו יצאו לגלות בצרפת. לאחר מכן עבר פדרו להתגורר בווינה, ואף התגייס לצבא האוסטרו-הונגרי, ושירת בו כקפטן ברגימנט האולנים ה-4.

בשנת 1891 קיבל פדרו את התואר "הנסיך הקיסרי של ברזיל", ובשנת 1893 פרצו בברזיל מרד הצי הברזילאי ומהפכת הפדרציה הפדרלית, ופדרו התבקש לחזור לברזיל כ**פדרו השלישי, קיסר ברזיל**, אולם אמו התנגדה לכך, והרעיון לא יצא אל הפועל. בשנת 1900 נפגש פדרו עם אלז'בייטה, רוזנת דוברז'נסקי דה דוברז'ניץ, בתם של יאן, רוזן דוברז'נסקי דה דוברז'ניץ והרוזנת אליזבת קוטולינסקי, וב-14 בנובמבר 1908 התחתן עמה בוורסאי. אולם, מכיוון שאלז'בייטה הייתה ממשפחת אצולה זוטרה מבוהמיה, נאלץ פדרו לוותר על זכות הירושה לכתר הברזילאי, אם כי נשאר עם התואר "נסיך אורליאן-ברגנסה".

לאחר מותם של הורי אשתו עברו פדרו ומשפחתו להתגורר בבתיהם באיל סן לואי ובבולון-ביאנקור. פדרו ערך טיולים עם משפחתו בנאפולי, בקונסטנטינופול, ברודוס, בסמירנה, בלבנון, בסוריה, בקהיר, בארץ ישראל ובירושלים.

בשנת 1920 בוטל חוק הגירוש על בני המשפחה הקיסרית בברזיל, ובעקבות כך עברו בני המשפחה להתגורר בפטרופוליס, ברזיל, אולם במהלך המסע לברזיל מת אביו גאסטון, רוזן אה. ב-29 בינואר 1940 מת פדרו בפטרופוליס, כתוצאה ממחלה נשימתית.

## משפחתו
ב-14 בנובמבר 1908 התחתן פדרו עם אלז'בייטה, רוזנת דוברז'נסקי דה דוברז'ניץ, בתם של יאן, רוזן דוברז'נסקי דה דוברז'ניץ והרוזנת אליזבת קוטולינסקי, ממנה נולדו לו 5 ילדים:
* איזבל, נסיכת אורליאן-ברגנסה (1911–2003), התחתנה עם אנרי, רוזן פריז
* פדרו גשטאו, נסיך אורליאן-ברגנסה (1913–2007), התחתן עם מריה דה לה אספרנסה, נסיכת בורבון-שתי הסיציליות
* מריה פרנסיסקה מאורליאן-ברגנסה, דוכסית ברגנסה (1914–1968), התחתנה עם דוארטה נונו, דוכס ברגנסה
* ז'ואאו מריה, נסיך אורליאן-ברגנסה (1916–2005), התחתן עם פאטימה שרפה שירין
* תרזה, נסיכת אורליאן-ברגנסה (1919–2011), התחתנה עם ארנסטו אנטוניו מריה מרטורל אי קלדרו

## אילן יוחסין

## קישורים חיצוניים

קטגוריה:בית אורליאן
קטגוריה:אצולה צרפתית
קטגוריה:אצולה פורטוגזית

קטגוריה:ילידי 1875
קטגוריה:נפטרים ב-1940
פייקאן

**פייקאן** (באנגלית: **Paykan**, קרוי גם: **Paykan Hillman Hunter**) היא מכונית משפחתית מתוצרת יצרנית הרכב איראן חודרו האיראנית אשר יוצרה בין השנים 1967–2005.

דגמי "פייקאן" התבססו על דגם הילמן הנטר מתוצרת "Hillman"  הבריטית, ויוצרו ברישיון הילמן.

דגמי "פייקאן" נחשבו למכוניות הפופולריות ביותר באיראן.. בנוסף, דגמי "פייקאן" משרתים כמוניות.

"פייקאן" – פירושו "חץ" בפרסית.

## תצורות "פייקאן"

* 4 דלתות – סדאן
* 2 דלתות – טנדר

## מנועי "פייקאן"
* 1.5 ליטר
* 1.7 ליטר

## תמונות

קובץ:Paykan Hillman Hunter (8688702841).jpg| פייקאן הילמן הנטר (יוצר באיראן)
קובץ:Car in Iran.jpg | "פייקאן" (יוצר באיראן)
קובץ:Hillman Hunter.Arrow.Paykan.JPG| "פייקאן"
קובץ:Peykan chaldoran.jpg | "פייקאן"
קובץ:Yellow-Paykan-2.jpg | "פייקאן"
קובץ:Yellow-Paykan-1.jpg | "פייקאן"
קובץ:Paykan-Automobil.JPG | "פייקאן"
קובץ:Yellow-Paykan-Inside-View.jpg | "פייקאן" – מבט לתא הנהג
קובץ:Peykan Taxi - Parked - Nishapur 1.JPG | פייקאן – מונית
קובץ:Peykan Taxi - Parked - Nishapur 2.JPG | פייקאן – מונית
קובץ:Tehran Snapshot 00593.jpg| פייקאן – טנדר
קובץ:Peykan pickup.jpg | פייקאן – טנדר


קובץ:Peykan 1971 5.JPG |פרסומת ל-"פייקאן" (שנת 1971 איראן)
קובץ:Peykan 1971 1.JPG |פרסומת ל-"פייקאן" (שנת 1971 איראן)
קובץ:Peykan 1971 2.JPG |פרסומת ל-"פייקאן" (שנת 1971 איראן)
קובץ:Peykan 1971 3.JPG |פרסומת ל-"פייקאן" (שנת 1971 איראן)
קובץ:Peykan 1971 4.JPG |פרסומת ל-"פייקאן" (שנת 1971 איראן)


## ראו גם
* הילמן הנטר

## לקריאה נוספת
* דגמי פייקאן - תמונות

## קישורים חיצוניים

## הערות שוליים

קטגוריה:מכוניות משפחתיות
קטגוריה:טנדרים
קטגוריה:דגמי מכוניות שהושקו ב-1967
קטגוריה:מוניות
קטגוריה:כלי רכב המיוצרים באיראן
בלו ויינס

**בלו ויינס **(באורדו: **بلیو وینز**) ובתרגום -** ורידים כחולים**, היא עמותת נשים שבסיסה בפשאוור, ח'ייבר פח'טונח'ווה, שבפקיסטן. הארגון פועל כדי לחזק ולהניע נשים סיסג'נדריות וטרנסג'נדריות לפעולה קולקטיבית למען זכויותיהן ולמען ייצוג הולם.

## רקע
בלו ויינס נוסדה על ידי קבוצת נשים פעילות ב-1999, קודם כל כדי להפיץ מידע ולהעלות מודעות לסרטן השד בח'ייבר פח'טונח'ווה (KPK) ובאזורים השבטיים המנוהלים פדרלית (FATA). עד מהרה, פעילותה התרחבה לכיוונים חדשים, והעמותה פועלת בשיתוף עם מגוון ארגונים עממיים כדי להבטיח ולשמר את זכויותיהן של נשים ולמען זכויות טרנסג'נדרים בח'ייבר פח'טונח'ווה.

## פעילות
העמותה פועלת נגד אלימות כלפי נשים, והיא חברה באיחוד לסיום האלימות נגד נשים וילדות (End Violence Against Women & Girls Alliance). בין יתר פעילותיה היא מקדמת מניעה ומיגור של תופעת נישואי ילדות, וחברה בארגון "ילדות, לא כלות".

ב-2013, בלו ויינס יצרה שותפות עם KIOS, מלכ"ר פיני, כדי לתעד מקומות עם ריבוי מקרים של הטרדה מינית בפקיסטן. הפרויקט הוביל לכך ש-46 נשים הגישו תביעות, בסיוע העמותה. בלו ויינס מציעה סדנאות והכשרה לנשים בהתמודדות ומניעת הטרדה מינית במקום העבודה. באותה שנה, בלו ויינס פרסמה מניפסט המעודד נשים כדי לממש את זכותן להצביע.

בלו ויינס ממשיכה לפעול להנגשת שירותי בריאות לנשים עניות ואלה שחיות באזורים מרוחקים.

בין היוזמות המרכזיות של בלו ויינס כלולה היוזמה למען זכויות לאנשים טרנסג'נדרים בפקיסטן. בנוסף לאספקת עזרה ומשאבים, כגון מתן מכונות תפירה לאנשים בקהילה הטרנסג'נדרית, העמותה עזרה להקים את איחוד TransAction למען זכויות לאנשים טרנסג'נדרים ב-KPK. ב-2017, בלו ויינס, יחד עם TransAction, דרשה הגנות משפטיות עבור אנשים טרנסג'נדרים ב-KPK, בקמפיין שהיה להצלחה היסטורית - KPK הפך למחוז הראשון בדרום אסיה שבו יש הגנות משפטיות מסוג זה.

יוזמה נוספת של בלו ויינס היא MEN UNiTE.

בנוסף ליוזמות אלו, בלו ויינס מציעה סיוע משפטי לנשים שורדות אלימות, ופועלת למען ממשל תקין ושקיפות שלטונית, שתתקיים במסגרת השתתפות אזרחית-קהילתית.

## קישורים חיצוניים

* 

## הערות שוליים

קטגוריה:פקיסטן: ארגונים
קטגוריה:טרנסג'נדר
קטגוריה:נשים בפקיסטן
קטגוריה:ארגונים פמיניסטיים
גאסטון, רוזן אה

**גאסטון, רוזן אה** (; 28 באפריל 1842 – 28 באוגוסט 1922) היה נסיך צרפתי מבית אורליאן, וחתנו של פדרו השני, קיסר ברזיל.

## ביוגרפיה
גאסטון נולד ב-28 באפריל 1842 בניי-סיר-סן, לנסיך לואי, דוכס נמור ולויקטוריה, נסיכת סקסוניה-קובורג-גותה, בתם של פרדיננד, נסיך סקסוניה-קובורג-גותה ומריה אנטוניה קוהארי דה צ'אבראג, ועם לידתו קיבל את התואר "רוזן אה". גאסטון היה בן דודם של ויקטוריה, מלכת הממלכה המאוחדת ובעלה אלברט, נסיך סקסוניה-קובורג-גותה. הנסיך קיבל חינוך מעודן אצל חוליו גוטייה וההיסטוריון אוגוסט טרוגנון, ואף למד כמה שפות זרות, שכללו לטינית, אנגלית, גרמנית ופורטוגזית. בשנת 1848 פרצו מהומות כנגד שלטונו של סבו – לואי פיליפ, מלך הצרפתים, ובעקבות כך ברחו בני המשפחה לבריטניה, ובצרפת הוכרזה הרפובליקה הצרפתית השנייה.

בשנת 1855 התגייס גאסטון לצבא הספרדי, בעקבות דודו אנטואן, דוכס מונפנסייה, שהיה בעלה של האינפנטה לואיסה פרננדה, דוכסית מונפנסייה – אחותה של איזבלה השנייה, מלכת ספרד, ובשנת 1859 לחם בשורותיו במהלך מלחמת ספרד-מרוקו.

בשנת 1864 הגיע גאסטון לברזיל, יחד עם בן דודו לודוויג אוגוסט, נסיך סקסוניה-קובורג-גותה, וזאת בשל הצעת דודו פרננדו השני, מלך פורטוגל להתחתן עם אחת משתי בנותיו של פדרו השני, קיסר ברזיל. ב-15 באוקטובר 1864 התחתן גאסטון עם איזבל, נסיכת ברזיל, וב-15 בדצמבר אותה שנה התחתן בן דודו עם אחותה לאופולדינה, נסיכת ברזיל.

זמן קצר לאחר מכן פרצה מלחמת הברית המשולשת, שבמהלכה לחמו ברזיל יחד עם ארגנטינה ואורוגוואי, נגד הדיקטטור של פרגוואי פרנסיסקו סולנו לופס. גאסטון ניסה לקבל תפקיד פיקודי בצבא הברזילאי, אולם רק בשלבים הסופיים של המלחמה, ב-20 בפברואר 1869 הוא התמנה למפקד הכוחות המזוינים הברזילאים, וב-22 במרץ 1869 הוא לקח את הפיקוד על כוחות הברית. גאסטון הוכיח את עצמו כמפקד מוכשר, והביא לסיום המלחמה בפברואר 1870. כשחזר לברזיל ב-29 באפריל 1870, הוא התקבל כגיבור מלחמה, וב-6 ביולי אותה שנה מונה לחבר מועצת המדינה.

בשנת 1889 בוטלה המונרכיה בברזיל, הוקמה הרפובליקה הברזילאית הראשונה וגאסטון ומשפחתו יצאו לגלות בצרפת. בשנת 1891 מת חמיו פדרו השני, קיסר ברזיל, ואשתו הוכרה על ידי המונרכיסטים כ**איזבל הראשונה, קיסרית ברזיל**, עד מותה בשנת 1921. בשנת 1920 בוטל חוק הגירוש על בני המשפחה הקיסרית בברזיל, ובעקבות כך עברו בני המשפחה להתגורר בפטרופוליס, ברזיל, אולם במהלך המסע מת גאסטון ב-28 באוגוסט 1922 בריו דה ז'ניירו.

## משפחתו
ב-15 באוקטובר 1864 התחתן גאסטון עם איזבל, נסיכת ברזיל, בתם של פדרו השני, קיסר ברזיל ותרזה כריסטינה, נסיכת שתי הסיציליות, ממנה נולדו לו ארבעה ילדים:
* לואיזה ויטוריה, נסיכת אורליאן-ברגנסה (1874–1874, לידה שקטה)
* פדרו דה אלקנטארה, נסיך גראו-פארה (1875–1940)
* לואיש, נסיך אורליאן-ברגנסה (1878–1920)
* אנטוניו גסטאו, נסיך אורליאן-ברגנסה (1881–1918)

## אילן יוחסין

## קישורים חיצוניים

קטגוריה:אבירי מסדר גיזת הזהב
קטגוריה:בית אורליאן
קטגוריה:אצולה צרפתית
קטגוריה:מקבלי עיטור מסדר הצלב הדרומי
קטגוריה:צרפתים שנולדו ב-1842
קטגוריה:צרפתים שנפטרו ב-1922
אנדרה פרדריק קורנאן

**אנדרה פרדריק קורנאן** (בצרפתית: **André Frédéric Cournand**; 24 בספטמבר 1895 – 19 בפברואר 1988) היה רופא וחוקר צרפתי-אמריקאי בתחום מדעי הרפואה. זוכה פרס נובל לפיזיולוגיה או לרפואה לשנת 1956 יחד עם ורנר פורסמן ודיקינסון וו. ריצ'רדס על פיתוח צנתור הלב.

## תולדות חייו
נולד בפריז ולמד ביולוגיה, כימיה ופיזיקה באוניברסיטת פריז. בנעוריו היה חובב ספורט נלהב ועסק בכדורגל, טניס וטיפוס הרים. בשנת 1914 החל ללמוד רפואה, אך לימודיו נקטעו עקב פרוץ מלחמת העולם הראשונה. קורנאן התנדב לשירות ב-1915 כחובש קרבי ושוחרר ב-1918 עם עיטור צלב המלחמה עבור שלושה מעשי גבורה אל מול פני האויב. לאחר שחרורו השלים את לימודיו לתואר דוקטור לרפואה ב-1930, (התואר ניתן לאחר השלמת חמש שנות התמחות קלינית בבתי חולים בפריז) ויצא להמשך התמחות באוניברסיטת קולומביה ובמחלקה לריאות ולבית החזה בבית החולים בלוויו בניו יורק, שם עבד במעבדתו של דיקינסון וו. ריצ'רדס, עמיתו לעתיד לפרס נובל. במסגרת זו חקר את הפיזיולוגיה והפתולוגיה של מערכת הנשימה ובפרט את מערכת הלב-ריאה, עבודה שהובילה לפיתוח המתודולוגיה והכלים לביצוע צינתור לב. קורנאן החליט להשתקע בארצות הברית ובשנת 1941 הוענקה לו אזרחות אמריקאית.

בשנת 1952 החל קורנאן לנהל את המעבדה לפיזיולוגיית לב-ריאה בבית החולים בלוויו ואת מחלקת הצינתורים הראשונה. במקביל היה לפרופסור לרפואה בבית הספר לרפואה של אוניברסיטת קולומביה. ב-1956 זכה בפרס נובל. בשנת 1958 נבחר לחבר האקדמיה הלאומית למדעים של ארצות הברית וב-1960 נבחר לחבר האקדמיה הלאומית לרפואה של צרפת (Académie nationale de médecine). כן היה חבר במוסדות רבים אחרים בארצות הברית ומחוצה לה (כגון האגודה הקרדיולוגית של בריטניה, החברה השוודית לרפואה פנימית, המועצה הרפואית של בתי החולים של פריז והאקדמיה המלכותית לרפואה של בלגיה).

היה חבר ועדות העורכים המדעיים של כתבי העת *Circulation* ,*Physiological Reviews*, *The American Journal of Physiology*, *Journal de Physiologie* ו- *Revue Française d'Etúdes Cliniques et Biologiques*

## קישורים חיצוניים

* ביוגרפיה מפורטת, באתר האקדמיה הלאומית למדעים. עמ' 86 - פרסים ואותות הוקרה, עמ' 87–99: רשימת פרסומים
* 

קטגוריה:מהגרים מצרפת לארצות הברית
קטגוריה:בעלי תואר דוקטור מאוניברסיטת פריז
קטגוריה:סגל אוניברסיטת קולומביה
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל אמריקאים
קטגוריה:חברי האקדמיה הלאומית למדעים של ארצות הברית
קטגוריה:מעוטרי צלב המלחמה
קטגוריה:זוכי פרס נובל צרפתים
קטגוריה:אמריקאים שנולדו ב-1895
קטגוריה:אמריקאים שנפטרו ב-1988
קטגוריה:זוכי פרס אלברט לסקר למחקר רפואי בסיסי
P.K

**P.K** היא מכונית סופרמיני, 5 דלתות הצ'בק, מתוצרת יצרנית הרכב האירנית **פארס חודרו**  אשר יוצרה בין השנים 2000–2005  ובין השנים 2005–2013 (דגם "New P.K")   ב-איראן

דגם ה-**P.K** התבסס על 2 דגמים. גוף הדגם התבסס על רנו 5 מתוצרת רנו הצרפתית. מכללי ההנעה של הדגם התבססו על דגם "קיה פרייד"  מתוצרת קיה מדרום קוריאה.

## דגמים
* "P.K"  (יוצרה בין השנים 2000-2005)
* "New P.K" (יוצרה בין השנים 2005-2013)

## תמונות

## ראו גם
* רנו 5

## קישורים חיצוניים

* 

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-2000
קטגוריה:כלי רכב המיוצרים באיראן
הנסיך לואי, דוכס נמור

**הנסיך לואי, דוכס נמור** (בצרפתית: **Louis d’Orléans, Duc de Nemours**; 25 באוקטובר 1814 – 26 ביוני 1896), היה בנו השני של לואי פיליפ, מלך הצרפתים.

## ביוגרפיה
לואי נולד ב-25 באוקטובר 1814 בפאלה רויאל, פריז, ללואי פיליפ השלישי, דוכס אורליאן ולמריה אמליה מנאפולי וסיציליה, בתם של פרננדו השלישי, מלך סיציליה ומריה קרולינה מאוסטריה, ובשנת 1826 מונה למפקד רגימנט השסארים ה-1. ביולי 1830 פרצה מהפכת יולי בצרפת, ובעקבותיה התפטר שארל העשירי, מלך צרפת מתפקידו, וב-9 באוגוסט הוכתר אביו כלואי פיליפ, מלך הצרפתים. בשנת 1825 הועלה שמו כמועמד אפשרי למלך יוון, ובשנת 1831 הוצע לו כתר המלוכה הבלגי, אולם אביו סירב להצעה. אביו התנגד להינתקות בלגיה מהממלכה המאוחדת של ארצות השפלה, ולואי נשלח על ידי אביו בראש כוח צרפתי לסייע לצבא ההולנדי במהלך המצור על אנטוורפן.

לואי נשלח בשנת 1836 במשלחת לכיבוש אלג'יריה, ובשנת 1837 נשלח לשם לתקופת שירות שנייה. בשנת 1841 הוא נשלח לשם לתקופת שירות שלישית, ואף פיקד שם על הדיוויזיה ה-1. בנוסף, במהלך השנים מילא לואי שליחויות דיפלומטיות בבריטניה, פרוסיה ואוסטריה.

ב-26 באפריל 1840 התחתן לואי עם ויקטוריה, נסיכת סקסוניה-קובורג-גותה, בתם של פרדיננד, נסיך סקסוניה-קובורג-גותה ומריה אנטוניה קוהארי דה צ'אבראג, ממנה נולדו לו 4 ילדים. עם פרוץ מהפכת פברואר בשנת 1848 החזיק לואי את ארמון טווילרי זמן מספיק כדי לחפות על בריחת אביו, ולאחר מכן ברח בעקבותיו לאנגליה.

לאחר מות אביו בשנת 1850 ניסה לואי להביא לפיוס בין שני הענפים של בית בורבון, אולם חילוקי הדעות בין אנרי, רוזן שאמבור לפיליפ, רוזן פריז היו מדי גדולים. בשנת 1871 בוטל חוק הגירוש מנסיכי בית בורבון, ובעקבות כך חזר לואי לפריז. בשנת 1872 הוא שוחרר מהצבא בדרגת ז'נרל דה דיוויזיה, ולאחר מכן שימש כנשיא הצלב האדום הצרפתי עד לשנת 1886. במהלך כהונתו של פטריס דה מק-מהון הופיע לואי מדי פעם בארמון האליזה, וב-26 ביוני 1896 מת לואי בורסאי.

## משפחתו
ב-26 באפריל 1840 התחתן לואי עם ויקטוריה, נסיכת סקסוניה-קובורג-גותה, בתם של פרדיננד, נסיך סקסוניה-קובורג-גותה ומריה אנטוניה קוהארי דה צ'אבראג, ממנה נולדו לו 4 ילדים:
* גאסטון, רוזן אה (1842–1922), התחתן עם איזבל, נסיכת ברזיל
* הנסיך פרדיננד, דוכס אלנסון (1844–1910), התחתן עם סופיה שרלוטה, נסיכת בוואריה
* מרגריט אדלייד, נסיכת אורליאן (1846–1893), התחתנה עם לדיסלאב צ'ארטוריסקי
* בלאנש, נסיכת אורליאן (1857–1932)

## אילן יוחסין

## קישורים חיצוניים

* 
* 

קטגוריה:בית אורליאן
קטגוריה:אצולה צרפתית
קטגוריה:אבירי מסדר גיזת הזהב
קטגוריה:צרפתים שנולדו ב-1814
קטגוריה:צרפתים שנפטרו ב-1896
שישי הפוך (סרט, 2018)

**שישי הפוך** (באנגלית: **Freaky Friday**) הוא סרט טלוויזיה מקורי מוזיקלי של ערוץ דיסני שעלה לשידור ב-10 באוגוסט 2018. בסרט מככבות היידי בליקנסטף וקוזי זולסדורף.

זהו הסרט הרביעי אשר מבוסס על הרומן "Freaky Friday" מאת מרי רוג'רס, לאחר שלושה סרטים מהשנים 1976, 1996 ו-2003.

הסרט מבוסס על המחזמר באותו השם שהועלה בשנת 2016.

## תקציר העלילה
קת'רין ואלי הן אמא ובת שלא תמיד מסתדרות אחת עם השנייה. לאחר ששעון חול קסום גורם להם להחליף גופים, הן נכנסות לנעליים אחת של השנייה ורואות את העולם מנקודות מבט חדשות.

## צוות השחקנים
* היידי בליקנסטף – קת'רין
* קוזי זולסדורף – אלי
* ריקי הי – אדם
* אלכס דזרט – מייק
* ג'ייסון מייבום – פלטשר
* קאהיום קים – טורי מין
* דרה ר. מוס – סוואנה
* ג'ניפר להפורטה – מוניקה
* איזאיה לטינן – קרל
* שרה ווילי – קיטי

## הפקה
היידי בלינקסטף מגלמת את האם, קתרין בלייק, עוד מגרסת המחזמר מ-2016, וקוזי זואלסדורף משחקת את הבת, אלי בלייק. סטיב קר עובד כבמאי ומפיק בפועל, ברידג'ט קרפנטר כתסריריטאית, טום קית ובריאן יורקי כמלחינים, סוזן קרטסוניס ות'ומס סצ'ומצ'ר כמפיקים בפועל וג'ון קרפה ככוריאוגרף.

## שידור הסרט
הסרט עלה לשידור בכורה בערוץ דיסני ב-10 באוגוסט 2018. בישראל הסרט שודר בערוץ דיסני ישראל ב-30 באוגוסט 2018.

## קישורים חיצוניים

* 

## הערות שוליים

קטגוריה:ערוץ דיסני: סרטי מקור
קטגוריה:סרטי 2018
קטגוריה:סרטים מוזיקליים
קטגוריה:סרטי קומדיה אמריקאיים
קטגוריה:סרטי טלוויזיה אמריקאיים
קטגוריה:סרטים המבוססים על רומנים אמריקאים
סאשה ולור

**אלכסנדר הדג'ס שטיינברג** (באנגלית: **Alexander Hedges Steinberg**; נולד ב-25 ביוני 1987) הידועה גם בשם הבמה **סאשה ולור** (באנגלית: **Sasha Velour**) היא מלכת דראג, אומנית ובמאית אמריקאית הידועה בעיקר בשל זכייתה בעונה התשיעית של המרוץ לדראג של רו פול, והפקת מופע הדראג החודשי "Nightgowns".

## ביוגרפיה
### תחילת דרכה
שטיינברג נולדה בברקלי שבקליפורניה כבנם היחיד של מרק שטיינברג וג'יין הדג'ס. היא יהודייה ורוסיה מצד אביה. עד גיל 9 גדלה בקונטיקט עד שמשפחתה עברה לאילינוי שם עבד אביה כהיסטוריון רוסי באוניברסיטת אילינוי. ב-2004 סיימה שטיינברג תיכון, ולאחר מכן עבדה במשרה חלקית באבטחה בארמיטאז' בסנט פטרסבורג שברוסיה והתמחתה באופרה של ברלין בגרמניה. ב-2009 קיבלה תואר ראשון בספרות מודרנית ממכללת ואסר. ב-2010 לקחה חלק בתוכנית פולברייט במוסקבה וביצעה עבודה על תפקיד האומנות בחברה הרוסית. ב-2013 קיבלה תואר שני (MFA) בקריקטורה. לפני שדראג היה למקצוע שלה, עבדה כמעצבת גרפית וכמאיירת.

### קריירה
קריירת הדראג של שטיינברג החלה בלימודיה. היא החלה להתפרסם בזכות הסגנון הייחודי והמודרני שלה, שנחשב יוצא דופן וחדשני. עיצובי האיפור של ולור התפרסמו ב"ווג", "קוסמופוליטן", "ואניטי פייר" ו"בילבורד".

#### קומיקס ועיצוב
שטינברג עיצבה וכתבה את סדרת חוברות הקומיקס "סטונוול" המבוססת על מהומות סטונוול. הסדרה זכתה להצלחה ותוארה על ידי היילו קומיקס כ"יצירה חכמה, יפה ואומנותית על אירוע היסטורי משמעותי וקשה" כמו כן, פתחה שטיינברג תצוגה בגלריה בברוקלין במרץ 2016, "Nightrooms" ולקחה חלק בהופעה קבוצתית של אומנים מסצנת הדראג בברוקלין ("Coney Island Babies, Visual Artists from the Brooklyn Drag Scene")

#### Velour, The Drag Magazine
שטיינברג יסדה את "ולור, מגזין הדראג" יחד עם שותפה לחיים ג'וני. המגזין פורסם לראשונה ביוני 2015. המגזין כלל ראיונות וצורות אומנות שונות שיצרה שטיינברג, כמו צילום, שירה וקריקטורה שמייצגת את הכוח, היופי והמטרה של אומנות הדראג.

#### Nightgowns
מאז אוגוסט 2015, מפיקה דמות הדראג של שטיינברג, סאשה ולור, את הופעת הדראג החודשית "Nightgowns" בברוקלין אשר תוארה על ידי "הניו יורק טיימס" כ"יפה, מצחיקה וטעונה פוליטית".
ממוזער|סאשה ולור ב-2018

#### המרוץ לדראג של רו פול
סאשה ולור ניסתה להתקבל תחילה לעונה השמינית של סדרת הראליטי המרוץ לדראג של רו פול, אך לא נבחרה. במרץ 2017 היא הוכרזה כאחת המשתתפות בעונה התשיעית. ביוני של אותה שנה, הוכתרה למנצחת לאחר שלא עשתה "ליפ סינק על החיים" כל העונה.

### חיים אישיים
שטיינברג מתגוררת כעת בברוקלין, ניו יורק עם שותפה לחיים ג'ון ג'ייקוב לי (הידוע גם כג'וני ולור). שטיינברג היא ג'נדרקוויר ואין לה העדפה אם להתייחס אליה בלשון "הוא" או "היא" כשהיא מחוץ לדראג. עם זאת, כאשר היא בדראג, לרוב מתייחסים אליה בלשון "היא". סאשה ולור מופיעה הרבה פעמים קירחת כמחוות זיכרון לאימהּ שנפטרה ממחלת הסרטן, שבעקבות הטיפולים בה נשר שיערה.

## קישורים חיצוניים

* 

## הערות שוליים

קטגוריה:להט"בים אמריקאים
קטגוריה:מתמודדי המרוץ לדראג של רו פול
קטגוריה:בוגרי מכללת ואסר
קטגוריה:א-בינארים
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
שון גילדר

**שון בריאן גילדר** (באנגלית: **Sean Brian Gilder**; נולד ב-1 במרץ 1964) הוא שחקן תיאטרון, קולנוע וטלוויזיה אנגלי.

## ביוגרפיה
גילדר נולד בברמפטון שבקאמבריה. הוא למד באוניברסיטת קווין מרי בלונדון, וקיבל תואר ראשון בהצטיינות בהיסטוריה של העת החדשה ולימודי העולם השלישי. אחר כך למד באקדמיית ובר דאגלס לאמנות הדרמה.

הוא ידוע בעיקר מהופעותיו בתפקיד פאדי מגווייר בסדרה "לגדול בלי בושה" בשנים 2005 עד 2010, ובתפקיד סטיילס בסדרה "הורנבלואר - ימאי וג'נטלמן". גילדר שיחק בדמות מנהיג הסיקורקס בסדרת המדע הבדיוני "דוקטור הו". עוד השתתף בסדרה "סדר חדש", בסרט "כנופיות ניו יורק" וב-2004 בסרט "המלך ארתור". ב-2001 גילם את אחד העיתונאים בסרט הסאטירי "מייק באסט: מנהל את אנגליה".

במרץ 2008 הופיע גילדר בדמות נואל, אחיו הגיי של פאדי, בסדרה "לגדול בלי בושה", בקרדיטים לפרק נרשם שמו ניל גריידס (Neil Grades, אנגרמה של שמו Sean Gilder). ב-3 באפריל 2008 הופיע בתוכנית "המופע של פול או'גריידי" לצידה של אליס בארי שכיכבה אף היא ב"לגדול בלי בושה".

בינואר 2014 גילם גילדר את בוסולה במחזה "הדוכסית ממאלפי" לצידה של ג'מה ארטרטון בתיאטרון סם ואנאמייקר.

ביוני 2017 הופיע גילדר בעונה השלישית של סדרת הדרמה של ה-BBC "פולדארק" בתפקיד ת'ולי טרגירלס.

## חיים אישיים
גילדר נשוי לשחקנית רובין ויבר ולהם שני ילדים, בן בשם תומאס ובת בשם ויולט.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי אוניברסיטת קווין מרי בלונדון
קטגוריה:אנגלים שנולדו ב-1964
המ-לט (ישראל-קנדה)

**המ-לט (ישראל-קנדה) בע"מ** הייתה חברה ציבורית ישראלית העוסקת בייצור ושיווק מחברים, ברזים, אביזרי צנרת ופתרונות בהתאמה אישית לתעשיות מתקדמות כגון תעשיית השבבים, הכימיה והאנרגיה. בשנת 2021 נרכשה החברה על ידי חברת UCT (Ultra Clean Technology), חברה אמריקאית בתחום תעשיית המוליכים למחצה, והפכה ליחידה עסקית שלה בשם **UCT Fluid Solutions**. מנהל היחידה הוא יהודה סלהוב.

נכון לשנת 2024, כ-97% ממכירות החברה מיועדות לייצוא.

## היסטוריה
המ-לט הוקמה בשנת 1961 בשם "חברת המבלט" על ידי צבי טופז. אולם לאחר שהזמין חותמות והדפיס דפים עם לוגו, התברר לו שיש חברה אחרת בשם זה, לכן שינה את האות "ב" למקף וכך נוצר השם "המ-לט". טופז רכש מבלט (מכבש הטבעה עבור תעשיות המתכת) והקים מפעל קטן לייצור אביזרי צנרת בקריית אתא, המוצרים נמכרו בעיקר לבתי הזיקוק, מפעלי פטרוכימיה, תעשיית המזון והתרופות. המפעל החל לפעול במקור בשנת 1950 כבית מלאכה קטן בחדר של כמה מטרים רבועים בואדי ניסנס בחיפה, ועסק בייצור פרסות לנעליים מקופסאות שימורים, פקקים לבקבוקי שתייה וצירים לדלתות. בשנות ה-80 של המאה ה-20 הצטרפו לחברה בניו של צבי, שמואל ודן טופז. עד אז פעלה כחברה משפחתית שהמכירות היו רובם בישראל בסכום של כ-3 מיליון דולר בשנה, החברה החלה ביצוא מוצרים ונכנסה לתחום חדש, תעשיית המוליכים למחצה.

בשנת 1991, הקימה "המ-לט" חברת בת, "ה.טי.סי", לייצור אביזרי צנרת למערכות פיקוח ובקרה תעשייתית לתחום האלקטרוניקה בעיקר לתעשיית המוליכים למחצה. על מנת לממן את הרחבת כושר הייצור הכניסה "המ-לט" שותפים שהשקיעו בחברה, בהם החברות האמריקאיות "אפלייד מטיריאלס" ו"קינטיקס". בשנת 2000 מוזגה החברה לתוך "המ-לט".

בשנת 1994 הונפקו לציבור ונרשמו למסחר בבורסה לניירות ערך בתל אביב ניירות ערך של החברה. בינואר 1996 רכש תד אריסון בבורסה 6.7% ממניות החברה ובהמשך רכש מניות נוספות והחזיק ב-9.2% מהחברה באמצעות אריסון השקעות.

בתחילת 2004 מכרו האחים טופז מחצית מהחזקתם בחברה להשקעות דיסקונט. בעקבות העסקה הפכה "השקעות דיסקונט" לבעלת השליטה בהמ-לט עם כ-40% מהמניות. שמואל ודן טופז נותרו עם אחזקה של כ-20%. באפריל 2009, השלימה "השקעות דיסקונט" את רכישת השליטה בחברה לאחר שרכשה את יתרת מניות האחים טופז, תמורת כ-9.5 מיליון דולר.

בשנת 2012 נרכשה השליטה בהמ-לט על ידי קרן ההשקעות פימי לפי שווי חברה של 100 מיליון דולר.

בדצמבר 2020 רכשה חברת UCT האמריקאית את אחזקותיה של קרן פימי (31%), תמורת 287 מיליון דולר, ובעקבות זאת הפכה החברה להפכה ליחידה עסקית של הרוכשת בשם **UCT Fluid Solutions**.

## מפעלים
מטה החברה והמפעל הראשי שלה נמצאים בישראל, בפארק התעשייה ציפורית, החל משנת 1996. בנוסף לחברה יש מפעלים בתאילנד ובמלזיה.

## קישורים חיצוניים
* 
* 
* 

## הערות שוליים

קטגוריה:תעשיית מתכת בישראל
קטגוריה:נוף הגליל: חברות
קטגוריה:ישראל: חברות פרטיות
קטגוריה:חברות שנסחרו בבורסה לניירות ערך בתל אביב
קטגוריה:תעשיית השבבים בישראל
ויקטוריה, נסיכת סקסוניה-קובורג-גותה

**ויקטוריה, נסיכת סקסוניה-קובורג-גותה** (בגרמנית: **Viktoria von Sachsen-Coburg und Gotha**;  14 בפברואר 1822 - 10 בדצמבר 1857), הייתה כלתו של לואי פיליפ, מלך הצרפתים.

## ביוגרפיה
ויקטוריה נולדה ב-14 בפברואר 1822 בווינה בירת האימפריה האוסטרית, לפרדיננד, נסיך סקסוניה-קובורג-גותה ולמריה אנטוניה קוהארי דה צ'אבראג, בתם של פרנץ יוזף קוהארי דה צ'אבראג ומריה אנטוניה, רוזנת ולדשטיין-ורטנברג. ילדותה עברה עליה בין נחלות משפחתה בסלובקיה, אוסטריה וגרמניה. היא הייתה אחותו של פרננדו השני, מלך פורטוגל, אחייניתו של לאופולד הראשון, מלך הבלגים ובת דודתם של לאופולד השני, מלך הבלגים ושל שארלוט קיסרית מקסיקו. דודנית מפורסמת נוספת שלה הייתה ויקטוריה, מלכת הממלכה המאוחדת.

ב-26 באפריל 1840 התחתנה ויקטוריה עם הנסיך לואי, דוכס נמור, בנו של לואי פיליפ, מלך הצרפתים, ממנו נולדו לה 4 ילדים. עם פרוץ מהפכת פברואר בשנת 1848 ברחו ויקטוריה ומשפחתה אנגליה, שם מתה ב-10 בדצמבר 1857.

## משפחתה
ב-26 באפריל 1840 התחתנה ויקטוריה עם הנסיך לואי, דוכס נמור, ממנו נולדו לה 4 ילדים:
* גאסטון, רוזן אה (1842–1922), התחתן עם איזבל, נסיכת ברזיל
* הנסיך פרדיננד, דוכס אלנסון (1844–1910), התחתן עם סופיה שרלוטה, נסיכת בוואריה
* מרגריט אדלייד, נסיכת אורליאן (1846–1893), התחתנה עם לדיסלאב צ'ארטוריסקי
* בלאנש, נסיכת אורליאן (1857–1932)

## אילן יוחסין

## קישורים חיצוניים

קטגוריה:בית סקסה-קובורג-גותה
קטגוריה:נסיכות גרמניות
קטגוריה:ילידות 1822
קטגוריה:נפטרות ב-1857
תסמונת הארנב

**תסמונת הארנב** (באנגלית: **Rabbit Syndrome**) היא תסמונת אקסטרה-פירמידלית נדירה המופיעה בעקבות שימוש ארוך-טווח בתרופות אנטי-פסיכוטיות, בעיקר מהסוג הטיפוסי. התסמונת משלבת תופעות פרקינסוניות ותסמינים של טרדיב דיסקינזיה המשפיעים על אזור הפה והלסת. תסמונת הארנב מאופיינת בתנועות רעד מהירות, קצרות, חזרתיות ובלתי-רצוניות של אזור הפה (אך לא של הלשון) המזכירות במראן את תנועת פיו של ארנב. הטיפול בתסמונת נעשה באמצעות מתן תרופות אנטיכולינרגיות, כדוגמת ביפרידן.

## הערות שוליים

קטגוריה:מחלות מערכת העצבים
קטגוריה:הפרעות חוץ-פירמידיות ותנועתיות
ארנב
קטגוריה:מחלות נדירות
סומיירה זאהור

**סומיירה זאהור** (באורדו: **سمیرہ ظہور**; נולדה ב-15 באוגוסט 1979) היא אצנית אולימפית מפקיסטן. היא הייתה האישה הפקיסטנית השלישית שהתחרתה במשחקים האולימפיים כאשר לקחה חלק בתחרות ריצת נשים 1500 מטר באולימפיאדת אתונה ב-2004. היא הייתה האישה היחידה בנבחרת האתלטית של פקיסטן באולימפיאדה.

## רקע
זאהור התחרתה לראשונה במרוצי מבחן באוניברסיטת פנג'ב. היא התקבלה לקבוצת האתלטיקה של האוניברסיטה, וזכתה במדליית ארד בתחרות הראשונה שלה. אחרי זה היא התחרתה באליפות פקיסטן, עם ביצועים שהיו מספיק טובים להבטיח לה מקום בנבחרת הלאומית במשחקי דרום אסיה.

התחרות הבינלאומית הראשונה שלה הייתה במשחקי אסיה בפוסן, שבקוריאה הדרומית, ב-2002.

בשנת 2004 זאהור השתתפה במירוץ 1,500 מטר נשים באולימפיאדת הקיץ באתונה, וסיימה במקום ה-15, ולא התקדמה. ב-2005 היא השתתפה במשחקים האסלאמיים לנשים בטהראן, שם היא זכתה במדליית כסף בריצת 1500 מטר ומדליית ארד במרוץ שליחים 4×400 מטר.

בספטמבר 2010, זאהור הושעתה מתחרות לתקופה של שנתיים על ידי איגוד הספורט הפקיסטני אחרי שנכשלה בבדיקת סימום. כתוצאה, פקיסטן לא התחרתה כלל באירועי אתלטיקה במשחקי חבר העמים הבריטי באותה שנה. זאהור הכחישה את כל ההאשמות. היא כמעט והפסיקה להתחרות מאז 2007, וטוענת שב-2009 היא שברה את רגלה והייתה בשיקום. ההשעיה הוסרה כעבור שישה חודשים.

מאז, החלה זאהור לעבוד כמאמנת. היא סיימה קורס אימון, ושימשה כמאמנת נבחרת הנשים במשחקי דרום אסיה ב-2016, וכעוזרת המאמן של נבחרת פקיסטן לאתלטיקה במשחקי הסולידריות האסלאמיים בבאקו במאי 2017.

מאז 2016, היא פועלת לקידום ענפי ספורט נשים בפקיסטן. היא מציינת את המחסור במתקני ספורט עבור ילדות בבתי הספר, ומנסה לשכנע את הממשלה שאם תשקיע באקדמיה לספורט, פקיסטן תוכל להביא הביתה מדליות בתחרויות בינלאומיות, דבר שלא קרה מזה מספר שנים. היא מבקשת גם שמאמנות יישלחו לקורסים מתקדמים מחוץ לפקיסטן כדי להעלות את הרמה האתלטית הכללית במדינה.

## קישורים חיצוניים

* סומיירה זאהור באתר המשחקים האולימפיים

## הערות שוליים

קטגוריה:אתלטים באולימפיאדת אתונה (2004)
קטגוריה:ספורטאיות פקיסטניות
קטגוריה:אתלטיות שהורשעו באימרוץ
קטגוריה:פקסיטניות שנולדו ב-1979
תרזה כריסטינה, נסיכת שתי הסיציליות

**תרזה כריסטינה, נסיכת שתי הסיציליות** (באיטלקית: **Teresa Cristina di Borbone-Due Sicilie**; 14 במרץ 1822 – 28 בספטמבר 1889), הייתה בתו של פרנצ'סקו הראשון, מלך שתי הסיציליות ואשתו של פדרו השני, קיסר ברזיל.

## ביוגרפיה
תרזה כריסטינה נולדה ב-14 במרץ 1822 בנאפולי, לפרנצ'סקו הראשון, מלך שתי הסיציליות ומריה איזבלה מספרד, בתם של קרלוס הרביעי, מלך ספרד ומריה לואיסה מפארמה. בשנת 1830 מת אביה פרנצ'סקו הראשון, מלך שתי הסיציליות, ואחיה פרננדו השני, מלך שתי הסיציליות עלה לשלטון במקומו. בשנת 1839 התחתנה אמה עם קצין צעיר, ובעקבות כך הזניחה לחלוטין את ילדיה הצעירים, ובכללם תרזה כריסטינה.

ב-30 במאי 1843 התחתנה תרזה כריסטינה על ידי שליח בנאפולי עם פדרו השני, קיסר ברזיל, ולאחר מכן יצאה למסע לברזיל, שם התקיים טקס הנישואין הרשמי ב-4 בספטמבר אותה שנה. השניים התאהבו זה בזו, ועד מהרה נולדו להם 4 ילדים. אולם, בשנת 1856 החל פדרו לקיים רומן עם לואיסה דה בארוש, רוזנת באראל, ובעקבות כך הדרדרו היחסים ביניהם, ובנוסף, תרזה כריסטינה החלה לשנוא את הרוזנת באראל.

ב-15 בנובמבר 1889 בוטלה המונרכיה בברזיל, והוקמה הרפובליקה הברזילאית הראשונה, ותרזה כריסטינה ומשפחתה יצאו לגלות בפורטוגל. ב-7 בדצמבר הם עגנו בליסבון, משם המשיכו לפורטו, בעוד בתה איזבל, הנסיכה הקיסרית של ברזיל ומשפחתה יצאו לטיול בספרד. ב-24 בדצמבר הגיעה אליהם הידיעה על הרחקתם לצמיתות מברזיל, וב-28 בדצמבר מתה תרזה כריסטינה מדום לב.

## משפחתה
ב-30 במאי 1843 התחתנה תרזה כריסטינה עם פדרו השני, קיסר ברזיל, ממנו נולדו לה 4 ילדים:
* אפונסו, הנסיך הקיסרי של ברזיל (1845–1847)
* איזבל, הנסיכה הקיסרית של ברזיל (1846–1921), התחתנה עם גאסטון, רוזן אה
* לאופולדינה, נסיכת ברזיל (1847–1871), התחתנה עם לודוויג אוגוסט, נסיך סקסוניה-קובורג-גותה
* פדרו, הנסיך הקיסרי של ברזיל (1848–1850)

## אילן יוחסין

## קישורים חיצוניים

קטגוריה:בית בורבון
קטגוריה:ילידות 1822
קטגוריה:נפטרות ב-1889
NGC 4945

**NGC 4945** היא גלקסיית מוט ספירלית שנמצאת בקבוצת הכוכבים קנטאור, במרחק של כ-12.5 מיליון שנות אור ממערכת השמש, ושייכת לקבוצת קנטאור A. הגלקסיה נמצאת כשליש מעלה ממזרח לכוכב ξ1 בקנטאור וכ-4 מעלות ממזרח-דרום-מזרח לכוכב הבולט מוליפיין. כ-4 מעלות מצפון-מזרח לגלקסיה נמצא הצביר הכדורי ω בקנטאור.

## היסטוריה
לגלקסיה בהירות נראית מדרגה 9.3 והיא התגלתה ב-29 באפריל 1826 על ידי האסטרונום ג'יימס דנלופ, בזמן שצפה בשמי הדרום מניו סאות' ויילס באוסטרליה, והופיעה כערפילית מספר 411 ברשימת הערפיליות שגילה. הוא תיאר אותה כ"ערפילית יפה וארוכה" וציין שהוא יכול להבחין בכוכבים בתוכה. ג'ון הרשל כלל אותה בקטלוג הערפיליות שפרסם בשנת 1847 כערפילית מספר **3459** ותיאר אותה כ"בהירה, גדולה מאוד, מאורכת מאוד ועם בהירות שעולה בהדרגה לכיוון המרכז". הוא ציין גם שאורכה חורג משדה הראייה של הטלסקופ. בשנת 1863 הוא כלל אותה גם בקטלוג הכללי של ערפיליות וצבירי כוכבים תחת הציון **GC 3386** ובשנת 1888 ג'ון דרייר הכניס אותה לקטלוג הכללי החדש תחת הציון NGC 4945 כשהיא מתוארת כבהירה, גדולה מאוד ומאוד מאורכת.

## מאפיינים
קו הראייה אל הגלקסיה כמעט משיק למישור הדיסקה שלה, כך שהגלקסיה נראית צרה וארוכה מאוד. אורכה הזוויתי של הגלקסיה הוא כ-20 דקות קשת, כשני שלישים מקוטרו של הירח המלא, שממרחקה שקול לקוטר של כ-72,730 שנות אור, כשלושה רבעים מקוטר שביל החלב. לעומת זה רוחבה הזוויתי הוא פחות מחמישית מאורכה הזוויתי. מסתה מוערכת בכ- מסות שמש, כרבע ממסת שביל החלב, ונראה שחלק ניכר ממסתה נמצא במרכזה. החומר סביב מרכז הגלקסיה נע במהירויות עצומות שמגיעות לכ-600 קילומטר בשנייה, מה שמצביע שבמרכז הגלקסיה מרוכזת מסה עצומה שמוערכת בכ- מסות שמש ברדיוס של פחות מ-150 שנות אור. נראה שבמרכז הגלקסיה נמצא חור שחור על-מסיבי שמסתו מגיעה לכ- מסות שמש, וריכוז המסה הגבוהה יוצר גרעין גלקטי פעיל שגורם להאצה חזקה של החומר המקיף את מרכז הגלקסיה. מסיבה זו הגלקסיה מסווגת כגלקסיית סייפרט מסוג 2. הפעילות סביב מרכז הגלקסיה מביאה גם ליצירת כוכבים חדשים בקצב גבוה יחסית באזור. הגלקסיה היא גם מקור חזק של קרני X והיא גלקסיית סייפרט עם עוצמת הקרינה הגדולה ביותר בתחום זה של הספקטרום האלקטרומגנטי.

NGC 4945 היא אחת מתוך 12 גלקסיות גדולות אשר מקיפות את הקבוצה המקומית ומכונות "מועצת הענקים", האחרות הן קנטאור A וגלקסיית גלגל הרוח הדרומית הסמוכות, וכן מאפיי 1, מאפיי 2, IC 342, גלקסיית הפסל, M64, M81, M82, M94 וגלקסיית המחוגה.

## קישורים חיצוניים

* 

## הערות שוליים

קטגוריה:קבוצת הכוכבים קנטאור
קטגוריה:קבוצת קנטאור A
קטגוריה:גלקסיות מוט ספירליות
קטגוריה:הקטלוג הכללי החדש
קטגוריה:גלקסיות סיפרט
1905 במוזיקה

## אירועים
* 6 בינואר – בכורה למחזור לפסנתר "On an Overgrown Path" מאת לאוש יאנאצ'ק בברנו
* 26 בינואר – בכורה לפואמה הסימפונית "Pelleas und Melisande" מאת ארנולד שנברג בווינה
* 29 בינואר – בכורה ל"שירים על מות ילדים" מאת גוסטב מאהלר בווינה
* אוקטובר- בשנת 1905 התקיימו הפגנות בקונסרבטוריון בסנקט פטרבורג במסגרת מנשר אוקטובר. במקביל להפגנות אלה, כתב רימסקי-קורסקוב, היו הפגנות דומות באוניברסיטת סנקט פטרבורג, בהן תלמידים דרשו רפורמות פוליטיות והקמת מלוכה חוקתית ברוסיה.

## מוזיקה קלאסית
* קלוד דביסי – "הים"
* אדוארד אלגר – *Introduction and Allegro for Strings*
* ג'ורג'ה אנסקו – סימפוניה מס' 1 במי במול מז'ור, אופוס 13
* גבריאל פורה – חמישייה לפסנתר מס' 1 ברה מינור, אופוס 89
* לאוש יאנאצ'ק – סונאטה לפסנתר
* ריינלדו האן – *Le bal de Béatrice d'Este*
* ניקולאי מטנר – *Fairy Tales for Piano*
* קרל נילסן – *Søvnen* (שינה)
* מוריס ראוול – פתיחה ואלגרו, לנבל, קלרינט, חליל ורביעיית מיתרים
* ארנולד שנברג – רביעייה לפסנתר מס' 1, אופוס 7
* אנטון וברן –
** *Langsamer Satz*
** רביעיית מיתרים

## אופרה
* מנואל דה פאיה – "לה וידה ברווה"
* פרנץ להאר – "האלמנה העליזה"
* ז'יל מאסנה – "Chérubin"
* ריכרד שטראוס – "סלומה" (על פי מחזה מאת אוסקר ויילד)

## נולדו
* 2 בינואר – מייקל טיפט, מלחין (נפטר ב-1998)
* 26 בינואר – מריה פון טראפ, זמרת (נפטרה ב-1987)
* 15 בפברואר – הרולד ארלן, מלחין של מוזיקה פופולרית (נפטר ב-1986)
* 23 במרץ – לאלה אנדרסן, זמרת גרמנייה (נפטרה ב-1972)
* 29 באפריל – רודולף שוורץ, מנצח יהודי אוסטרי (נפטר ב-1994)
* 8 במאי – רד ניקולס, נגן קורנט ומוביל הרכב אמריקאי (נפטר ב-1965)
* 15 ביולי – דורותי פילדס, פזמונאית אמריקאית (נפטרה ב-1974)
* 2 באוגוסט – קרל אמדאוס הרטמן, מלחין (נפטר ב-1963)
* 8 באוגוסט – אנדרה ז'וליבה, מלחין צרפתי (נפטר ב-1974)
* 20 באוגוסט – ג'ק טיגרדן, מוזיקאי ג'אז, נגן טרומבון ומלחין (נפטר ב-1964)
* 19 בנובמבר – טומי דורסי, נגן טרומבון, אחיו הצעיר של ג'ימי דורסי (נפטר ב-1956)

## נפטרו
* 4 בינואר – תיאודור תומאס, מנצח (נולד ב-1835)
* 31 באוגוסט – פרנצ'סקו טאמאניו, זמר אופרה איטלקי (נולד ב-1850)
* 22 בספטמבר – סלסטין גאלי-מרייה, זמרת מצו-סופרן צרפתייה שעיקר פרסומה בא לה מהיותה כרמן המקורית (נולדה ב-1840)

## קישורים חיצוניים

קטגוריה:שנות ה-1900 במוזיקה
מוזיקה
אליפות העולם בכדוריד 1938

**אליפות העולם בכדוריד 1938** היא אליפות העולם הראשונה והיא נערכה על ידי איגוד הכדוריד העולמי. הטורניר התקיים בברלין, גרמניה בין ה-5 בפברואר ל-6 בפברואר 1938. המשחקים נערכו ב-Deutschlandhalle שהיו בו 8764 מקומות והוא נבנה לקראת אולימפיאדת 1936.

טורניר נערך בשיטת ליגה בהשתתפות 4 נבחרות.

## קישורים חיצוניים
* מידע באתר איגוד הכדוריד העולמי
* נתונים מאתר טודור66

כדוריד
כדוריד
קטגוריה:אליפויות העולם בכדוריד
יחידה מעורבת

**יחידה מעורבת** היא יחידה צבאית בה משרתים חיילים וחיילות יחד.
פורמולה 1 עונת 1965

**עונת 1965** היא העונה ה-16 של אליפות הפורמולה 1 שאורגנה על ידי הפדרציה הבינלאומית לרכב (FIA). ג'ים קלארק ניצח שישה מתוך עשרת המרוצים בעונה וזכה באליפות הנהגים בפעם השנייה. קבוצת לוטוס זכתה באליפות היצרנים בפעם השנייה

## המרוצים בעונה

## דירוג האליפות
### שיטת הניקוד
הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון 6 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה.

### דירוג הנהגים
הטבלה כוללת רק נהגים שצברו נקודות במהלך העונה

### דירוג היצרנים
הטבלה כוללת רק יצרנים שצברו נקודות במהלך העונה

## קישורים חיצוניים

* תוצאות מרוצי העונה באתר Formula1.com.
* סיכום העונה באתר MotorSport Magazine.

קטגוריה:עונות בפורמולה 1
קטגוריה:1965 בספורט
אהבתה מרתיחה את מי האמבט

**אהבת מרתיחה את מי האמבט** (ביפנית: **湯を沸かすほどの熱い愛**, באנגלית: **Her Love Boils Bathwater**) הוא סרט דרמה יפני משנת 2016 שבוים על ידי ריוטה נקאנו. הסרט נבחר ליצג את יפן בפרסי האוסקר אך בסופו של דבר לא הועמד.

## עלילה
לאחר שפוטבה מאובחנת עם סרטן, היא מקווה להתאחד עם בעלה שעזב אותה ולבנות את יחסיה עם בתה המתבגרת.

## דמויות
***פוטבה סאצ'ינו** (ריאה מיאזווה)
***אזומי סאצ'ינו** (האנה סוגיסאקי)
***קאזוהירו סאצ'ינו** (ג'ו אודאגירי)
***טאקומי מוקאי** (טורי מאטסוזאקה)
***איוקו קאטסה** (אוי איטו)
***קימי סקמאקי** (יוקיקו שינוהארה)
***טאקימוטו** (טארו סוראגה)

## פרסיום
בשנת 2016 הסרט קיבל מספר פרסים של אקדמיה לקולנוע של יפן, פרסי חושי ופרסים נוספים.

## קישורים חיצוניים
*

*
* 

## הערות שוליים

קטגוריה:סרטי 2016
קטגוריה:סרטים ביפנית
קטגוריה:סרטים יפניים
פיג'ו ROA

**פיג'ו ROA** (באנגלית: **Peugeot ROA**) היא מכונית משפחתית גדולה מתוצרת יצרנית הרכב האירנית, איראן חודרו, אשר יוצרה בין השנים 1996–2013.

דגמי ה"פיג'ו ROA" התבססו על דגמי פיג'ו 405 מתוצרת פיג'ו הצרפתית ויוצרו ברישיון "פיג'ו".

## מאפיינים

* 4 דלתות - סדאן, 5 דלתות - משפחתי
* 5 מושבים
* דגמי "פיג'ו ROA" משרתים כמוניות

### מנועים
* 1.6 ליטר
* 1.7 ליטר (משנת 2010)
* 4 צילינדרים בטור
* מנוע 4 פעימות
* בלוק מנוע: ברזל יצוק
* קוטר צילינדר - 87.3 ס"מ
* כל צילינדר בנוי מאלומיניום
* גליל צילינדר - 67.6 מ"מ
* רצף הצתה: 1-3-4-2

## תמונות

קובץ:Tehran Snapshot 00028.JPG | "פיג'ו ROA"
קובץ:Roa-Rear.JPG | "פיג'ו ROA"
קובץ:After a Fender-Bender Collision - Downtown Ardabil - Iranian Azerbaijan - Iran (7421094976).jpg | "פיג'ו ROA" (משמאל)
קובץ:Tehran Snapshot 01038.JPG | "פיג'ו ROA" - מבט למנוע
קובץ:Roa-Front.JPG | "פיג'ו ROA" - מבט לחזית הרכב



קובץ:Peugeot405.jpg | פיג'ו 405 - עליו מבוסס דגם ה-"פיג'ו ROA"


## ראו גם
* פיג'ו 405

## קישורים חיצוניים

* 
* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1996
ROA
קטגוריה:מוניות
קטגוריה:כלי רכב המיוצרים באיראן
IKCO Dena

**IKCO Dena** היא מכונית משפחתית מתוצרת יצרנית הרכב האיראנית, איראן חודרו, אשר מיוצרת מאפריל, 2011 ועד היום. יש לציין שהייצור ההמוני התחיל בשנת 2015 ונמשך עד היום.

חברת "Dena" האוקראינית החליפה את "Iran Khodro" בשווקים הלא מקומיים, בשיווק דגמי "IKCO Dena" לאחר התחלת הייצור ההמוני.

## דגמי "IKCO Dena"
* "LX"
* "ELX"

## "IKCO Dena"

## אביזרי בטיחות

## תמונות

| דגם "IKCO Dena"
קובץ:Ikco dena r.jpg | דגם "IKCO Dena"
קובץ:IKCO Dena.jpeg | דגם "IKCO Dena"
קובץ:Iran Khodro factory 2.jpg | דגמי "IKCO Dena" על פס הייצור


## ראו גם
* IKCO Arisun
* IKCO Runna
* IKCO Samand Soren
* IKCO Dena Plus
* פיג'ו פארס

## קישורים חיצוניים

* 
* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-2011
קטגוריה:כלי רכב המיוצרים באיראן
קטגוריה:כלי רכב המיוצרים באזרבייג'ן
Dena
אליפות העולם בכדוריד 1954

**אליפות העולם בכדוריד 1954** היא אליפות העולם השנייה והיא נערכה על ידי איגוד הכדוריד העולמי. הטורניר התקיים בשוודיה בין ה-13 בינואר ל-17 בינואר 1954. המשחקים נערכו במספר ערים. משחקים על המדליות נערכו בגטבורג.

## מתכונת התחרות

נבחרת שוודיה העפילה לאליפות ללא מוקדמות כמארחת התחרות. בין 10 קבוצות נוספות (כולם מאירופה) שנרשמו לתחרות נערכו משחקי העפלה ומנצח של כל זוג השתתף באליפות.

הקבוצות חולקו ל-2 בתים. מנצחי הבתים נפגשו למשחק האליפות, סגנים למשחק על המקום השלישי ואחרונות בבית נפגשו במשחק על המקום החמישי.

נבחרת גרמניה כללה ספורטאים מגרמניה המערבית ומגרמניה המזרחית.

## מהלך התחרות
### בית א'
המשחקים נערכו בגטבורג, ארברו וינשפינג.

### בית ב'
המשחקים נערכו בלונד, כריסטיאנשט ומלמה.

### שלב הגמר
במשחק האליפות שנערך בגטבורג  נפגשה עם  וניצחה 17:14.

במשחק על המקום השלישי שנערך בגטבורג  נפגשה עם  וניצחה 24:11.

במשחק על המקום החמישי שנערך בוקשה  נפגשה עם  וניצחה 23:11.

## קישורים חיצוניים
* מידע באתר איגוד הכדוריד העולמי
* נתונים מאתר טודור66

כדוריד
כדוריד
קטגוריה:אליפויות העולם בכדוריד
Saipa Quick

**Saipa Quick** (בפרסית: **کوییک**) היא מכונית משפחתית בתצורת האצ'בק 5 דלתות, מתוצרת יצרנית הרכב האיראנית, סאיפה, אשר מיוצרת מנובמבר 2017 ועד היום.

בסוף דצמבר 2017 פרסם השבועון "AzerNEWS" היוצא לאור באזרבייג'ן, כי דגמי "Saipa Quick" מתוכננים לייצוא ללבנון.

## "Saipa Quick"

* 5 דלתות
* מנוע קדמי מסוג "M15"
* מנוע הנעה קדמית
## ראו גם
* סייפה טיבה

## קישורים חיצוניים

* 
* 
* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-2017
קטגוריה:כלי רכב המיוצרים באיראן
כריסטינה מהסן

**כריסטינה מהסן** (בגרמנית: **Christine von Hessen**;  29 ביוני 1543 - 13 במאי 1604), הייתה בתו של פיליפ הראשון, רוזן הסן, ואשתו של אדולף, דוכס הולשטיין-גוטורפ.

## ביוגרפיה
כריסטינה נולדה ב-29 ביוני 1543 בקאסל, לפיליפ הראשון, רוזן הסן ולכריסטינה מסקסוניה, בתם של גאורג, דוכס סקסוניה וברברה יגלו. בצעירותה קיבלה כריסטינה הצעת נישואין מאריק הארבעה עשר, מלך שוודיה, אולם ההצעה לא יצאה לבסוף אל הפועל.

ב-17 בדצמבר 1564 התחתנה כריסטינה עם אדולף, דוכס הולשטיין-גוטורפ, ובחתונה פרצה שערורייה, לאחר שהאורחים צרכו כמויות רבות מדי של אלכוהול. בשנת 1565 פרצה שרפה בטירת גוטורפ, אשר כילתה את כל רכושה האישי של כריסטינה. כריסטינה תמכה בכנסיות ובבתי ספר, והעניקה מלגות לתלמידים עניים לצורך לימודי תאולוגיה. בנוסף, היא התעניינה ברפואה, ואף ייצרה תרופות משלה.

בשנת 1586 מת בעלה אדולף, ולאחר מותו סייעה כריסטינה לבנה פיליפ נגד חברי המועצה. בשנת 1590 הלחינה כריסטינה מזמורי תהילים ושירים רוחניים, וב-13 במאי 1604 היא מתה בקיל.

## משפחתה
ב-17 בדצמבר 1564 התחתנה כריסטינה עם אדולף, דוכס הולשטיין-גוטורפ, ממנו נולדו לה 10 ילדים:
* פרידריך השני, דוכס הולשטיין-גוטורפ (1568–1587).
* סופיה מהולשטיין-גוטורפ (1569–1634), התחתנה עם יוהאן השביעי, דוכס מקלנבורג-שוורין.
* פיליפ, דוכס הולשטיין-גוטורפ (1570–1590).
* כריסטינה מהולשטיין-גוטורפ (1573–1625), התחתנה עם קרל התשיעי, מלך שוודיה.
* אליזבת מהולשטיין-גוטורפ (1574–1587).
* יוהאן אדולף, דוכס הולשטיין-גוטורפ (1575–1616).
* אנה מהולשטיין-גוטורפ (1575–1625), התחתנה עם אנו השלישי, רוזן פריזיה המזרחית.
* כריסטיאן מהולשטיין-גוטורפ (1576–1577).
* אגנס מהולשטיין-גוטורפ (1578–1627).
* יוהאן פרידריך מהולשטיין-גוטורפ (1579–1634), הנסיך-בישוף של ברמן, ליבק ופרדן.

## אילן יוחסין

## קישורים חיצוניים

* 

קטגוריה:נסיכות גרמניות
קטגוריה:בית הסן
קטגוריה:ילידי 1543
קטגוריה:נפטרים ב-1604
קטגוריה:מלחינות המאה ה-17
קטגוריה:נסיכות המאה ה-16
קטגוריה:נסיכות המאה ה-17
אוגוסטה, נסיכת דנמרק

**אוגוסטה, נסיכת דנמרק** (בדנית: **Augusta af Danmark**; 8 באפריל 1580 - 5 בפברואר 1639), הייתה בתו של פרדריק השני, מלך דנמרק ואשתו של יוהאן אדולף, דוכס הולשטיין-גוטורפ.

## ביוגרפיה
אוגוסטה נולדה בטירת קולדינגוס שבממלכת דנמרק, לפרדריק השני, מלך דנמרק ולסופיה ממקלנבורג-גיסטרוב, בתם של אולריך השלישי, דוכס מקלנבורג-גיסטרוב ואליזבת מדנמרק, דוכסית מקלנבורג.

ב-30 באוגוסט 1596 התחתנה אוגוסטה עם יוהאן אדולף, דוכס הולשטיין-גוטורפ, ממנו נולדו לה 8 ילדים. בשנת 1610 החליף בעלה את הכומר הלותרני בכומר קלוויניסט, ובעקבות כך סירבה אוגוסטה להגיע לכנסייה המלכותית, והייתה הולכת ברגל עד לכנסייה הלותרנית בשלזוויג. בשנת 1616 מת בעלה, ובנה פרידריך השלישי, דוכס הולשטיין-גוטורפ עלה לשלטון במקומו. מיד לאחר מות בעלה החזירה אוגוסטה את הכומר הלותרני לתפקידו.

בשנת 1631 הסתכסכה אגוסטה עם אחיה כריסטיאן הרביעי, מלך דנמרק, על חלוקת נחלותיה וירושתה של אמם, ובשנת 1632 הגנה אוגוסטה על הסופרת השוודית אנה אובנה הוייר, בעת שברחה מפני המלכה השוודית מריה אלאונורה מברנדנבורג. אוגוסטה התגוררה בטירת הוזום, אותה קיבלה כנדוניה, וב-5 בפברואר 1639 מתה בטירתה.

## משפחתה
ב-30 באוגוסט 1596 התחתנה אוגוסטה עם יוהאן אדולף, דוכס הולשטיין-גוטורפ, ממנו נולדו לה 8 ילדים:
* פרידריך השלישי, דוכס הולשטיין-גוטורפ (1597–1659).
* אליזבת סופיה מהולשטיין-גוטורפ (1599–1627), התחתנה עם אוגוסט, דוכס סקסוניה-לאוונבורג.
* אדולף מהולשטיין-גוטורפ (1600–1631).
* דורותיאה אוגוסטה מהולשטיין-גוטורפ (1602–1682), התחתנה עם יואכים ארנסט, דוכס שלזוויג-הולשטיין-זונדרבורג-פלן.
* הדוויג מהולשטיין-גוטורפ (1603–1657), התחתנה עם אוגוסט, רוזן פפאלץ-זולצבאך.
* אנה מהולשטיין-גוטורפ (1605–1623).
* יוהאן מהולשטיין-גוטורפ (1606–1655).
* כריסטיאן מהולשטיין-גוטורפ (1609).

## אילן יוחסין

## קישורים חיצוניים

* 

קטגוריה:בית אולדנבורג
קטגוריה:נסיכות דניות
קטגוריה:נשים דניות במאה ה-16
קטגוריה:ילידי 1580
קטגוריה:נפטרים ב-1639
טריזמוס

**טריזמוס** (בעברית: **עווית הלסת**) היא תופעה המתבטאת במגבלה בפתיחת הלסת, בכאב עז בהנעת הלסת או בחוסר יכולת מוחלטת להזיזה. בדרך כלל מקור הבעיה הוא עצבי, אך קיימים גורמים אפשריים רבים לטריזמוס שאינם ממקור עצבי. רוב רובם של מקרי הטריזמוס הם זמניים וחולפים מעצמם לאחר פרק זמן קצר יחסית, אך במקרים נדירים קיימים גם מקרים של טריזמוס קבוע שלא נפתר מעצמו עד לקבלת טיפול רפואי או תרופתי מתאים. במקרים קיצוניים במיוחד ונדירים מאוד טריזמוס עלול להיות מצב מסכן חיים.

## גורמים
לטריזמוס גורמים אפשריים רבים, ביניהם:

* טראומה באזור הפה ו/או הלסת
* שבר באזור הפה ו/או הלסת 
* פריקת לסת
* הרדמה מקומית באזור הפה ו/או הלסת
* הרדמה כללית
* תופעת לוואי של סוקסיניל כולין
* הרעלת סטריכנין
* צריכת סמים אופיאטיים
* טטנוס
* שבץ מוחי
* פרכוסים
* דלקת פרקים
* הזרקה מהירה של התרופה אטומידאט.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מערכת השריר-שלד